
Reģ.nr. 40003359306, adrese: Rāmavas iela 17, Rāmava, Ķekavas pagasts, Ķekavas novads, LV-2111, tālrunis 29220011; e-pasts: nami@kekavasnami.lv

Nekustamā īpašuma Meistaru ielā 37, Valdlaučos, Ķekavas novadā daļas nomas tiesību elektroniskās izsoles noteikumi

1. Vispārīgie noteikumi
1.1. Iznomātājs – Sabiedrība ar ierobežotu atbildību “Ķekavas nami”. Kontaktpersona par izsoles gaistu – I.Leišavnieks, tālr, 29286907, e-pasts: ilgonis.leisavnieks@kekavasnami.lv. Kontaktpersona par telpu apskati – J.Stūrītis, 29420964, e-pasts: janis.sturitis@kekavasnami.lv. 
[bookmark: _Hlk238024024]1.2. Noteikumi nosaka kārtību, kādā veidā elektroniskā izsolē ar augšupejošu soli tiks piešķirtas nomas tiesības uz daļu no Iznomātāja īpašumā esošajām telpām Meistaru ielā 37, Valdlaučos, Ķekavas pagasts, Ķekavas novadā (kadastra numurs 8070 501 0042), ēkā ar kadastra apzīmējumu 8070 001 0032 041 (katlu māja) ar platību 150,2 m² (turpmāk – Nekustamais īpašums). 
[bookmark: _GoBack]1.3. Iznomātāja īpašuma tiesības uz nekustamo īpašumu nostiprinātas Ķekavas pagasta zemesgrāmatas nodalījumā Nr.1620. 
1.4. Izsolāmās mantas nosolītājs (turpmāk – Nosolītājs) iegūst tiesības slēgt nomas līgumu (pielikumā) ar Iznomātāju. Līgums ir šo noteikumu neatņemama sastāvdaļa un Izsoles pretendenta vai dalībnieka jebkuras prasības mainīt šos noteikumus, kā arī atteikšanās parakstīt Iznomātāja sagatavoto Līgumu tiek uzskatītas par atteikumu atbilstoši šiem noteikumiem. Līgumā tiek iekļauti šo noteikumu nosacījumi, kas attiecas uz Nekustamā īpašuma iznomāšanu. Nosolītājs pēc Līguma noslēgšanas (turpmāk – Nomnieks). 
1.4. Īpašums tiek iznomāts komercdarbībai. 
1.5. Atbilstoši Nekustamā īpašuma valsts kadastra informācijas sistēmas datiem īpašuma galvenais lietošanas veids ir “1251 Rūpnieciskās ražošanas ēkas”. 
1.6. Piekļuve telpām nodrošināta pa Iznomātāja teritoriju.
1.7. Līgums tiek slēgts uz 6 (sešiem) gadiem no Līguma spēkā stāšanās dienas. 
1.8. Iznomātājam ir tiesības vienpusēji atkāpties no Līguma, rakstiski informējot Nomnieku 3 (trīs) mēnešus iepriekš, ja Nekustamais īpašums nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai, neatlīdzinot Nomniekam zaudējumus, kas saistīti ar Līguma pirmstermiņa izbeigšanu, un neatlīdzinot ar Nekustamo īpašumu saistītos izdevumus (ne nepieciešamos, ne derīgos, ne greznuma izdevumus, tostarp ieguldījumus). 
2. Pamatinformācija par izsoli
2.1. Izsoles organizētājs – Sabiedrības ar ierobežotu atbildību “Ķekavas nami” Iepirkumu komisija, kura izveidota ar Iznomātāja 2024.gada 15.janvāra rīkojumu nr.2.
2.2. Izsolāmo mantu iegūst izsolei autorizētais dalībnieks, kurš nosola visaugstāko Nekustamā īpašuma nomas maksu.
2.3. Izsoles nosacītā nomas maksa par nekustamo īpašumu ir EUR 470,00 (četri simti septiņdesmit euro, 00 centi) (bez PVN) mēnesī, kas atbilst nekustamā īpašuma tirgus nomas maksas vērtībai (turpmāk – Sākuma nomas maksa). 
2.4. Viens izsoles solis ir – EUR 25,00 (divdesmit pieci euro, 00 centi). 
2.5. Solīšana sākas no EUR 470,00 (četri simti septiņdesmit eiro euro, 00 centi) (bez PVN) mēnesī par Nekustamo īpašumu. 
2.6. Izsoles norise un izsoles rezultātu apstiprināšana notiek Elektronisko izsoļu vietnē. Pieteikšanās dalībai izsolē un personas reģistrēšana notiek Elektronisko izsoļu vietnes Izsoļu dalībnieku reģistrā. 
2.7. Līdz lūguma autorizēt dalībai izsolei iesniegšanai fiziska persona vai komersants iemaksā nodrošinājuma maksu EUR 940,00 (deviņi simti četrdesmit euro, 00 centi) iemaksā AS SEB Banka kontā LV18UNLA0003001609027 ar mērķi – “Izsoles nodrošinājuma maksa”. 
 2.8. Ja nodrošinājuma maksa nav saņemta Iznomātāja kontā 2 (divas) darba dienas pirms izsoles pretendentu pieteikšanās termiņa beigām, Komisija pretendentu var neautorizēt dalībai izsolē. 
2.9. Nosolītāja iemaksātā nodrošinājuma maksa tiek ieskaitīta nodrošinājuma depozītā. 
2.10. Nosolītājs 7 (septiņu) darba dienu laikā no izsoles noslēguma dienas veic maksājumu EUR 363,00 (trīs simti sešdesmit trīs euro, 00 centi) (tai skaitā PVN) par Nekustamā īpašuma tirgus nomas maksas vērtējuma veikšanas izdevumiem. 
2.11. Ja Nosolītāja iemaksātais nodrošinājuma maksas apmērs ir nepietiekams, lai segtu Nodrošinājuma depozītu – 2 (divu) mēnešu nosolītās Nekustamā īpašuma nomas maksas apmērā (bez PVN), Nosolītājs 7 (septiņu) darba dienu laikā no izsoles noslēguma dienas Iznomātāja kontā iemaksā starpību starp Nodrošinājuma depozītu un nodrošinājuma maksu. 
2.12. Maksājumi tiek uzskatīti par veiktiem dienā, kad nauda tiek saņemta Iznomātāja kontā. 
2.13. Izsoles dalībniekiem, kas neieguva nomas tiesības, nodrošinājuma maksu atgriež 7 (septiņu) darba dienu laikā.
2.14. Izsoles pretendenta vai dalībnieka jebkuras prasības mainīt šos izsoles noteikumus, Elektroniskas izsoles organizēšanas kārtību, kā arī atteikšanās parakstīt Iznomātāja sagatavoto Līgumu tiek uzskatītas par atteikumu atbilstoši šiem izsoles noteikumiem un Elektroniskas izsoles organizēšanas kārtībai. 
2.15. Līgums tiek noslēgts atbilstoši Elektroniskas izsoles organizēšanas kārtībai. Nekustamā īpašuma pieņemšanas-nodošanas akts tiek parakstīts Līgumā noteiktajā kārtībā. 

Pielikumā: 
1. Telpu nomas līguma projekts
2.  Iznomājamo telpu plāns.

